Viborger Samler, 1835-01-06
Kjøbenhavn, den 3die Januar. Det er et ikke umærkeligt Phænomen hos os, at medens Almeenaandens Oplivelse er Regieringens offentligt udtalte Ønske, og Folket i den sidste Tid med kjendelig Jnteresse synes at være kommet dette Ønske imode, er endnu Anvendelsen af eet af de væsentligste og nødvendigste Midler til en saadan Oplivelse: den størst mulige Offentlighed ihenseende til alle Gjenstande for Statens vigtigste Jnteresser saa langtfra at være bragt til Virkelighed, at Folket, med Hensyn til flere af disse, endnu er hildet i et Mørke, der er saameget mere paafaldende, som det ofte kun beroer paa Mænd af Folkets egen Midte, til hvis aabne, frimodige Færd og Popularitet det endog har sat fortrinligt Liid, at faae det opklaret. Man har saaledes fra flere Sider andraget paa og belyst Nødvendigheden af et offentligt Commune-Regnskab for Kjøbenhavn. Ve ville her henvege paa en langt vigtigere Gjenstand, paa en Jnstitution i Staten, der, fremfor nogen anden heri Landet, er og fører Navn af national; vi mene: Landets Bank. Vi behøve sikkert ikke at drage Nogen af vore Medborgere i Minde, naar og hvorledes den danske Bank er bleven national, saalidetsom ved hvilke stærke, uløsnelige Rødder denne Jnstitution er knyttet til en Hovedbasis for Landets Velfærd og Formue, dets Grundeiendomme Denne Bank er Nationens Eiendom; den er ved et Kongebud unddragen Regjeringens Jndflydelse, ja Regjeringen har renonceret paa den Deel af Overskuddet, som, efter Rigsbankens Octroi tilkom Finantserne; den bestyres af Mænd, valgte af Folkets Midte. Hvad synes da naturligere, end at dette ogsaa burde sættes i Kundskab om Alt, hvad der væsentligen vedrører denne dets Eiendom, hvad derkan have den vigtigste Jndflydelse paa mange Tusindes Formue, paa det Heles Vee og Vei, – Men skeer dette Vel er det sandt, at Folket, i Overeensstemmelse med Octroien, har erholdt et aarligt offentligt summarisk Regnskab; men om de mange tildeels høist vigtige Forhandlinger, paa hvilke dette enten er baseret, eller med hvilke det staaer i den nøieste Forbindelse, er Folket ikke blevet underrettet. Desuden er hiint Regnskab ei engang fuldstændigt, især med Hensyn til Bankens Forbindelse medBankinstitutet i Altona. – Har man f. Ex., da Spørgsmaalet nylig i Nationalbankens Repræsentantforsamling var om en Forholdsregel af en ikke uvigtig Characteer - har man, sige vi, da holdt det for passende, offentlig at meddele en authentisk Beretning om det Passerede, om den fremførte Proposition, og Alt hvad der i den Anledning er blevet besluttet, Af et hamborgsk Blad have den danske Nationalbanks Actionairer først erfaret Noget om denne mærkelige Forhandling. Hovedstaden har i hele 14 Dage været fuld af de forskjelligste op dit's om Sagen; men endnu savner man en officiel Beretning om den. - Man tør da nære det Haab, at deslige Oplysninger for Fremtiden ville blive givne i Forbindelse med de aarlige Regnskaber, saaledes at Actionairerne erholde en almindelig Oversigt af hvad der i Qvartalsmøderne er blevet forhandlet. Danmarks Bankers Historie er os et varslende Exempel paa Nødvendigheden af en saadan Offentlighed. - Man tale dog ikke blot om at oplive Almeenaanden, man handle, man virke til det fælleds Maal, Almeenaanden er vakt iblandt os, dens Bevægelser ere umiskjendelige. Men Offentlighed, den størst mulige Offentlighed, maa komme den kraftigt til Hjelp. Uden Offentlighed, ingen Almeenaand. (Kp.)J Nat Kl. 1 1/2 bleve Hovedstadens Jndvaanere vækkede ved Brandraabet. Jlden var i et Plankeværk i Studiistræde og blev ved vore fortræffelige Brandanstalter strax slukket.